Aðalbláberin dafna vel og segir Sveinn að smávægiskuldaskeið geti ekki stöðvað þau úr þessu.mbl.is / Ómar Óskarsson Sveinn Rúnar Hauksson , berjaáhugamaður með meiru , segir enga ástæðu til að örvænta þótt kuldi sé í kortunum næstu daga . Berjabeygur sé óþarfur svo fremi sem það frysti ekki . Spáð er svölu veðri víða um land í vikunni og gæti hiti farið niður í fimm gráður norðan og vestan til . Sveinn segir að berjalyng hafi gott af smá vætu , sem gæti fylgt . Sjálfur heldur hann í berjamó upp úr 20. ágúst og ver þá þremur vikum í tínsluna ásamt fjölskyldu . Hann gerir ráð fyrir að haæda vestur á firði eða í Fljót . „ Maður reynir að fylla sem mest af frystikistunni með frosnum aðalbláberjum , “ segir Sveinn og bætir við að mest af þeim fari síðan í saft auk þess sem hann bætir nokkrum frosnum berjum út á hafragrautinn hvern morgun . Sveinn er nú í Þórsmörk og segir að spretta þar sé góð . Hann er reyndar ekki í berjasöfnun þar og lét nægja að tína upp í sig krækiber en segir að hann hafi rekist á marga í berjamó . Hann viðurkennir að hann vaki yfir hverjum veðurfréttatíma á þessum árstíma . Það sé þó ekki af hinu góða enda áhyggjurnar tilgangslausar þar sem hann stjórnar jú ekki veðrinu . Berjasprettan er upp á almættið komin .